UTLYSNING AV FORSKNINGSMIDLER INNEN PROSJEKTET KVENER OG SKOGFINNER I FORTID OG NÅTID

SØKNADSFRIST 31. MARS 2008

Norges forskningsråd har gitt Universitetet i Tromsø ansvar for administrering av forskning innenfor kvenske forhold for perioden 2003-2008. Det er gitt en bevilgning på kr 1,5 mill. per år til det tverrvitenskapelige prosjektet Kvener og skogfinner i fortid og nåtid – identitetsforvaltning og strategier. Prosjektet har tidligere utlyst midler i vårsemester 2003, 2004 og 2005 og innvilget midler til flere prosjekter, se nærmere http://www.hum.uit.no/kvenskforskning. 

Programmets hovedfokus er på spørsmål om hvordan minoritetene har uttrykt seg som minoritetsgruppe i fortid og nåtid, sett i forhold til samfunnets og myndighetenes identifikasjon av minoritetene. Delprosjekter innen alle aktuelle disipliner i minoritetsforskning kan søke midler gjennom prosjektet, f.eks. litteraturvitenskap, kulturforskning, språkvitenskap, historie, samfunnsvitenskap, arkeologi og museumsfag. 

Det kan søkes om midler til begrensede prosjekter med varighet inntil ett år: 
- overgangsstipend for å utarbeide prosjektsøknad 

- studentstipend for mastergrad 

- midler til forskningsformidling, utstilling og lignende

- midler til nettverks- og arrangementstiltak

Prosjektperioden må bli avsluttet senest i 2009.

For studentstipend gjelder følgende: 

Studentstipendier søkes av institusjonen på vegne av en eller flere studenter. Studentstipend utgjør for tida kr. 96000,- pr årsverk. Det kreves oppnådd bachelorgrad eller tilsvarende. Søknaden må inneholde en prosjektbeskrivelse for hver masteroppgave. En uttalelse der veileder vurderer prosjekt og kvalifikasjoner, skal legges ved søknaden. 

Søknadsskjema fås ved henvendelse til Det humanistiske fakultet ved Universitetet i Tromsø, 9037 Tromsø. Det er også lagt ut på fakultetets hjemmeside sammen med veiledning, se følgende adresse: http://www.hum.uit.no/kvenskforskning
Søknadene sendes til samme adresse og merkes "Kvener og skogfinner i fortid og nåtid". 

Nærmere opplysninger v/professor Anna-Riitta Lindgren, tlf. 776 46745, professor Einar Niemi, tlf. 776 44 357, eller førstekonsulent Jorun Nordmo, tlf. 776 44243.

Søknadsfristen er 31. mars 2008.
